**Dopravný podnik Bratislava, akciová spoločnosť**

ako Poistník

a

**[doplniť]**

ako Poisťovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OSOBITNÉ ZMLUVNÉ PODMIENKY – MAJETKOVÉ POISTENIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poistník**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Mestského súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poisťovateľ**”) na druhej strane.

**Vzhľadom na to, že:**

1. Poistník má záujem o poskytovanie služby – zabezpečenie majetkovho poistenia, na účely čoho realizoval zákazku označenú interným číslom [doplniť] na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky „**Majetkové poistenie**“;
2. Poisťovateľ je úspešným uchádzačom realizovanej zákazky označenej interným číslom [doplniť] na predmet zákazky „**Majetkové poistenie**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA** **nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena** znamená odplatu za poskytovanie Služby, stanovená na základe sadzobníka poistného podľa Prílohy 4 Zmluvy;
3. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

1. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
2. **Služba** znamená zabezpečenie poistenia majetku Poistníka, pričom realizácia poistenia musí byť v súlade so špecifikáciou poistenia uvedenou v Prílohe 1 Zmluvy, v Prílohe 2 Zmluvy a všeobecnými obchodnými podmienkami uvedenými v Prílohe 5 Zmluvy; zoznam poisteného majetku je uvedený v Prílohe 3 Zmluvy;
3. **Zmluvná strana** znamená Poistník a/alebo Poisťovateľ; a
4. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak; a
		6. tieto Osobitné zmluvné podmienky majú prednosť pred Všeobecnými obchodnými podmienkami.
5. **Predmet Zmluvy**
6. Predmetom Zmluvy je záväzok:
7. Poisťovateľa poskytovať Službu; a
8. Poistníka zaplatiť Poisťovateľovi Cenu za poskytnutú Službu,

a to za podmienok stanovených Zmluvou.

1. Prílohy Zmluvy tvoria jej neoddeliteľnú súčasť, ktoré majú poradie záväznosti uvedené v nasledujúcom poradí:
2. Zmluva;
3. Špecifikácia poistenia ako Príloha 1 Zmluvy;
4. Špecifikácia poistných služieb ako Príloha 2 Zmluvy;
5. Zoznam majetku ako Príloha 3 Zmluvy;
6. Sadzobník poistného ako Príloha 4 Zmluvy; a
7. Všeobecné obchodné podmienky ako Príloha 5 Zmluvy.
8. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov vyplývajúcich zo Zmluvy.
9. **PODMIENKY POSKYTOVANIA SLUŽBY**
10. Poisťovateľ sa zaväzuje poistiť majetok a zodpovednosť za škodu Poistníka a za podmienok stanovených v Zmluve.
11. Poistné obdobie na základe poistnej zmluvy je vždy 1 (jeden) kalendárny rok, a to od 01. januára do 31. decembra kalendárneho roka, ak sa Zmluvné strany nedohodnú inak. Ďalším poistným obdobím je opakovane vždy nasledujúcich 12 (dvanásť) kalendárnych mesiacov, najviac však do uplynutia trvania Zmluvy podľa článku 8 bod 8.1 Zmluvy.
12. Poistník je počas účinnosti Zmluvy oprávnený aktualizovať zoznam majetku na základe písomného oznámenia.
13. Poisťovateľ sa zaväzuje poskytnúť súčinnosť pri riešení škodových udalostí, a to najneskôr do 24 (dvadsiatichštyroch) hodín.
14. Poisťovateľ sa zaväzuje za Poistníka nahradiť poškodenému uplatnené a preukázané nároky podľa osobitných právnych predpisov a podľa Prílohy 5 Zmluvy.
15. **CENA A PLATOBNÉ PODMIENKY**
16. Poistník je povinný zaplatiť Poisťovateľovi za Služby Cenu.
17. Zmluvné strany sa dohodli, že Cena za poskytnuté Služby je uvedená v Prílohe 4 Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov. Cena uvedená v Prílohe 4 Zmluvy je počas účinnosti Zmluvy nemenná smerom nahor. Pri DPH sa bude postupovať podľa osobitných predpisov.
18. Poistník uhradí Poisťovateľovi Cenu na základe predpisu na úhradu poistného.
19. Zmluvné strany sa dohodli, že počas trvania Zmluvy v každom jednotlivom poistnom období budú rokovať o bonifikácii za priaznivý škodový priebeh, ktorý bude vyhodnotený na základe množstva poistných udalostí vo vzťahu k neprerušenej dobe trvania poistenia, ktorou je príslušné poistné obdobie s tým, že bonifikácia môže byť vyplatená aj dodatočne v nasledujúcom kalendárnom roku po uzatvorení a vyhodnotení poistných udalostí. Konkrétne podmienky uplatnenia bonifikácie budú predmetom dodatku k Zmluve.
20. **VYHLÁSENIA**
21. Poisťovateľ vyhlasuje a ubezpečuje Poistníka, že ku dňu podpisu Zmluvy Poisťovateľom:
22. osoba konajúca za Poisťovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
23. je spoločnosťou riadne založenou a existujúcou podľa právneho poriadku [dopniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
24. je zapísaný v Registri partnerov verejného sektora, pokiaľ sa naňho takáto povinnosť vzťahuje;
25. spĺňa všetky podmienky stanovené všeobecne záväznými právnymi predpismi na poskytovanie Služieb;
26. uzatvorenie alebo plnenie Zmluvy Poisťovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a
27. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.

1. Poisťovateľ berie na vedomie, že ak by Poistník mal v čase podpisovania Zmluvy vedomosť o tom, že ktorékoľvek z vyhlásení Poisťovateľa uvedené v tomto článku, v bode 5.1 Zmluvy je nepravdivé, Zmluvu by neuzatvoril, nakoľko uvedené vyhlásenia Poistník považuje za skutočnosti, ktoré si vymienil.
2. Pokiaľ sa preukáže, že ktorékoľvek z vyhlásení Poisťovateľa uvedených v tomto článku bode 5.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poisťovateľa, zaväzuje sa Poisťovateľ nahradiť škodu, ktorá vznikne Poistníkovi v dôsledku skutočností, ktoré sú obsahom tohto vyhlásenia.
3. Poistník vyhlasuje a ubezpečuje Poisťovateľa, že ku dňu podpisu Zmluvy Poistníkom:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Poistníka sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
7. **SANKCIE**
8. V prípade, ak Poisťovateľ poruší povinnosť podľa článku 3 bod 3.1 Zmluvy, t. j. nezabezpečí poistenie za podmienok stanovených v Zmluve, Poistník je oprávnený požadovať od Poisťovateľa zaplatenie zmluvnej pokuty vo výške 500 EUR (slovom: päťsto eur) za každý deň omeškania so splnením povinnosti.
9. V prípade, ak sa Poistník dostane do omeškania so zaplatením Ceny, Poisťovateľ je oprávnený
od Poistníka požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
10. V prípade, ak Poisťovateľ poruší povinnosť podľa článku 3 bod 3.4 Zmluvy, t. j. pri riešení škodovej udalosti neposkytne súčinnosť do 24 (dvadsiatichštyroch) hodín, Poistník je oprávnený požadovať od Poisťovateľa zaplatenie zmluvnej pokuty vo výške 100 EUR (slovom: jednosto eur) za každú hodinu omeškania so splnením povinnosti.
11. V prípade, ak Poisťovateľ poruší povinnosť podľa článku 3 bod 3.5 Zmluvy, t. j. nenahradí za Poistníka poškodenému uplatnené a preukázané nároky, Poistník je oprávnený požadovať od Poisťovateľa zaplatenie zmluvnej pokuty vo výške 500 EUR (slovom: päťsto eur) za každý deň omeškania so splnením povinnosti.
12. Povinnosť, splnenie ktorej bolo zaistené zmluvnou pokutou, je Poisťovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
13. Zmluvné strany považujú určenie zmluvnej pokuty podľa tohto článku bod 6.1, 6.3 a 6.4 Zmluvy za primerané a dostatočne určité. Zmluvnú pokutu sa Poisťovateľ zaväzuje uhradiť najneskôr do 10 (desiatich) Pracovných dní odo dňa doručenia výzvy Poistníka na zaplatenie zmluvnej pokuty.
14. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
15. **KOMUNIKÁCIA**
16. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
17. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
18. v deň doručenia zásielky, ak bola zásielka doručená osobne alebo kuriérskou službou; alebo
19. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
20. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
21. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
22. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to **na** **48 (štyridsaťosem) mesiacov** odo dňa účinnosti Zmluvy, pričom Poistník je oprávnený využiť opciu na predĺženie Zmluvy podľa článku 9 Zmluvy.
	2. Zmluva môže byť ukončená aj skôr ako je uvedené v tomto článku bod 8.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku Zmluvy, jednostranným vypovedaním Zmluvy podľa tohto článku Zmluvy alebo písomnou dohodou Zmluvných strán.
	3. Odstúpiť od Zmluvy a požadovať od povinnej strany náhradu škody môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
	4. Za podstatné porušenie Zmluvy Poistník považuje okrem prípadov uvedených v Zmluve aj prípady, ak Poisťovateľ:
23. neposkytne Službu riadne a včas podľa článku 3 bod 3.1 Zmluvy, a ak Poisťovateľ nezjedná nápravu ani po výzve Poistníka, v ktorej Poistník poskytne dodatočnú primeranú lehotu k náprave a/alebo určené opatrenia k náprave;
24. pri riešení škodovej udalosti neposkytne súčinnosť podľa článku 3 bod 3.4 Zmluvy, ak Poisťovateľ nezjedná nápravu ani po výzve Poistníka, v ktorej Poistník poskytne dodatočnú primeranú lehotu k náprave a/alebo určené opatrenia k náprave; a/alebo
25. neposkytne poistné plnenie riadne a včas podľa článku 3 bod 3.5 Zmluvy, a ak Poisťovateľ nezjedná nápravu ani po výzve Poistníka, v ktorej Poistník poskytne dodatočnú primeranú lehotu k náprave a/alebo určené opatrenia k náprave;
	1. Poistník má taktiež právo odstúpiť od Zmluvy, ak Poisťovateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
	2. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 7 bod 7.3 Zmluvy.
	3. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	4. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	5. Poistenie zanikne:
26. výpoveďou podľa § 800 ods. 1 Občianskeho zákonníka;
27. výpoveďou podľa § 800 ods. 2 Občianskeho zákonníka;
28. odstúpením od poistnej zmluvy podľa tohto článku Zmluvy; alebo
29. nezaplatením Ceny do 3 (troch) mesiacov odo dňa jej splatnosti.
30. **OPCIA**
31. Poistník si vyhradzuje právo uplatniť voči Poisťovateľovi opciu, ktorou sa predĺži trvanie Zmluvy podľa článku 8 bod 8.1 Zmluvy o ďalších 48 (štyridsaťosem) mesiacov, a to za rovnakých podmienok, ako upravuje Zmluva. Poistník môže opciu uplatniť aj na kratšie obdobie ako 48 (štyridsaťosem) mesiacov a v takom prípade ju môže uplatniť aj opakovane, doba trvania Zmluvy však nesmie celkovo presiahnuť 96 mesiacov odo dňa účinnosti Zmluvy.
32. Poistník je oprávnený uplatniť si opciu na základe písomného oznámenia Poisťovateľovi, ktoré mu musí byť doručené najneskôr 3 (tri) mesiace pred ukončením trvania Zmluvy. Poisťovateľ je povinný oznámenie o uplatnení opcie akceptovať a poskytovať Služby v súlade so Zmluvou.
33. V prípade využitia opcie podľa tohto článku Zmluvy sa Zmluvné strany zaväzujú, že najneskôr do 30 dní odo dňa uplatnenia opcie Poistníka u Poisťovateľa uzatvoria písomný dodatok k Zmluve, ktorým sa predĺži trvanie Zmluvy a upravia sa s tým súvisiace ostatné články Zmluvy vrátane jej príloh, ak by využitie opcie a predĺženie trvania Zmluvy mali vplyv na ich dodatočnú zmenu.
34. Práva a povinnosti Zmluvných strán pri uplatnení opcie podľa tohto článku Zmluvy sa riadia ostatnými ustanoveniami Zmluvy a príslušnými právnymi predpismi.
35. Poistník nie je povinný uplatniť si opciu podľa tohto článku Zmluvy.
36. **ZÁVEREČNÉ USTANOVENIA**
	1. Zmluva nadobúda účinnosť dňa [doplniť] podľa § 47a ods. 2 Občianskeho zákonníka.
	2. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Poisťovateľ môže svoje pohľadávky voči Poistníkovi vyplývajúce zo Zmluvy postúpiť len s predchádzajúcim písomným súhlasom Poistníka.
	5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poisťovateľa započítať bez súhlasu Poistníka akúkoľvek svoju pohľadávku voči Poistníkovi oproti akejkoľvek pohľadávke Poistníka voči Poisťovateľovi.
	6. Zmluvné strany sa dohodli, že Poistník môže kedykoľvek započítať pohľadávku, ktorú má voči Poisťovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poisťovateľ voči Poistníkovi. Ak sú započítavané pohľadávky denominované v rôznych menách, Poistník je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Poistník dostane 2 (dva) jej rovnopisy a Poisťovateľ dostane 1 (jeden) jej rovnopis.

Prílohy:

Príloha 1 - Špecifikácia Služby

Príloha 2 – Špecifikácia poistných služieb

Príloha 3 – Zoznam majetku

Príloha 4 – Sadzobník poistného

Príloha 5 - Všeobecné obchodné podmienky

**PRÍLOHA 1**

**ŠPECIFIKÁCIA SLUŽBY**

**MAJETKOVÉ POISTENIE**

**PRÍLOHA 2**

**ŠPECIFIKÁCIA POISTNÝCH SLUŽIEB**

**MAJETKOVÉ POISTENIE**

**PRÍLOHA 3**

**ZOZNAM MAJETKU**

**PRÍLOHA 4**

**SADZOBNÍK POISTNÉHO**

**PRÍLOHA 5**

**VŠEOBECNÉ OBCHODNÉ PODMIENKY**

**MAJETKOVÉ POISTENIE**

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: [doplniť]

Funkcia: člen predstavenstva

Meno: [doplniť]

Funkcia: člen predstavenstva

V Bratislave dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]